תקנות פנקס האימוצים

{{ח:התחלה}}
{{ח:כותרת|תקנות פנקס האימוצים, תשכ״ד–1964}}
{{ח:קטע3||תקנות בדבר פנקס אימוצים}}

{{ח:פתיח-התחלה}}
{{ח:תיבה|ק״ת תשכ״ד, 506|תקנות פנקס האימוצים|https://olaw.org.il/takanot/takanot-1528.pdf}}, {{ח:תיבה|592|ת״ט|https://olaw.org.il/takanot/takanot-1530.pdf}}, {{ח:תיבה|1246|תיקון|https://olaw.org.il/takanot/takanot-1579.pdf}}; {{ח:תיבה|תשל״ב, 716|תיקון|https://olaw.org.il/takanot/takanot-2815.pdf}}; {{ח:תיבה|תש״ס, 154|תיקון|https://olaw.org.il/takanot/takanot-6010.pdf}}, {{ח:תיבה|726|תיקון מס׳ 2|https://olaw.org.il/takanot/takanot-6045.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק אימוץ ילדים#סעיף 29|סעיפים 26}} {{ח:חיצוני|חוק אימוץ ילדים#סעיף 36|ו־35}} {{ח:חיצוני|חוק אימוץ ילדים|לחוק אימוץ ילדים, תש״ך–1960}} (להלן – החוק), ובתוקף שאר הסמכויות הנתונות לי לפי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תש״ס}}
{{ח:ת}} בתקנות אלה –
{{ח:ת|סוג=הגדרה}} ”בית דין“ – בית דין רבני, בית דין דתי אחר כמשמעותו {{ח:חיצוני|דברי המלך במועצה על ארץ-ישראל|בדבר המלך במועצתו, 1922–1947}}, או בית דין דתי דרוזי;
{{ח:ת|סוג=הגדרה}} ”דיין“ – דיין של בית דין;
{{ח:ת|סוג=הגדרה}} ”מנהל בתי המשפט“ – השופט ששר המשפטים מינהו על ביצועם של סדרי המינהל של בתי המשפט, על פי {{ח:חיצוני|חוק בתי המשפט#סעיף 82|סעיף 14 לחוק השופטים, תשי״ג–1953}};
{{ח:ת|סוג=הגדרה}} ”רשם“ – מי שנתמנה להיות רשם לפי {{ח:חיצוני|חוק אימוץ ילדים#סעיף 29|סעיף 29 לחוק}}.

{{ח:סעיף|2|צורת פנקס האימוצים|תיקון: תשכ״ד}}
{{ח:ת}} פנקס האימוצים יהיה בצורת גליונות נייר שגדלם ייקבע על ידי מנהל בתי המשפט, גליון נפרד לכל מאומץ, שייאספו בעוקדן ורשאי המנהל להורות שמספר פלוני של גליונות רשומים ייכרכו בכריכת קבע.

{{ח:סעיף|3|הטורים שייכללו בגליון אימוצים}}
{{ח:ת}} גליון של פנקס האימוצים יכלול טורים שיצויינו במספרים וכותרות אלה:
{{ח:תת|1.}} מספר סידורי.
{{ח:תת|2.}} בית המשפט או בית הדין שנתן את צו האימוץ.
{{ח:תת|3.}} מספר התיק של בית המשפט או בית הדין שנתן את צו האימוץ.
{{ח:תת|4.}} תאריך מתן צו האימוץ.
{{ח:תת|5.}} שם המאומץ לפי צו האימוץ.
{{ח:תת|6.}} שם המאומץ לפני מתן צו האימוץ.
{{ח:תת|7.}} התאריך ומקום הלידה של המאומץ.
{{ח:תת|8.}} מספר הזהות במרשם התושבים של המאומץ.
{{ח:תת|9.}} מינו של המאומץ.
{{ח:תת|10.}} שם אמו מלידה של המאומץ, לרבות שם קודם, דתה ואזרחותה.
{{ח:תת|11.}} שם אביו מלידה של המאומץ, לרבות שם קודם, דתו ואזרחותו.
{{ח:תת|12.}} דתו של המאומץ.
{{ח:תת|13.}} שמות המאמצים, לרבות שמות קודמים.
{{ח:תת|14.}} אזרחותו של כל אחד מהמאמצים.
{{ח:תת|15.}} סייגים בצו האימוץ המצמצמים את תוצאות האימוץ.
{{ח:תת|16.}} הערות.
{{ח:תת|17.}} חתימת הרשם.

{{ח:סעיף|4|פנקסי עזר}}
{{ח:תת|(א)}} ינוהלו שלושה פנקסי עזר בצורת אלפונים לפי שמות המשפחה, שבהם יירשמו:
{{ח:תתת|(1)}} שם המשפחה והשם הפרטי של המאומץ כפי שנקבע בצו האימוץ, וכן שמותיו הקודמים;
{{ח:תתת|(2)}} שם המשפחה והשם הפרטי של כל אחד מהמאמצים, וכן שמות קודמים;
{{ח:תתת|(3)}} שם המשפחה והשם הפרטי של כל אחד מההורים מלידה, וכן שמות קודמים.
{{ח:תת|(ב)}} ליד כל רישום תצויין הפניה למספר הסידורי של הגליון של פנקס האימוצים שבו רשום השם.

{{ח:סעיף|5|תעודה מאת שופט או דיין|תיקון: תשל״ב}}
{{ח:ת}} נתן בית משפט או בית דין צו אימוץ, יעביר לרשם, תוך חמישה עשר יום מיום מתן הצו, תעודה מאת שופט או דיין שנתנו את הצו, שבה יפורטו הפרטים שרישומם נדרש בפנקס האימוצים.

{{ח:סעיף|6|העברת תעודה לרשם|תיקון: תשל״ב}}
{{ח:ת}} התעודה הנקובה {{ח:פנימי|סעיף 5|בתקנה 5}} תועבר במעטפה סגורה וחתומה בשעווה בחותם בית המשפט או בית הדין שיצויין על גביה ”סודי“ והיא תימסר לידי הרשם, ובהעדרו – לידי המזכיר הראשי של בית המשפט.

{{ח:סעיף|6א|רישום אימוץ בין־ארצי|תיקון: תש״ס, תש״ס־2}}
{{ח:תת|(א)}} היה האימוץ בין־ארצי וניתנו במדינת החוץ פסק דין סופי או צו לאימוץ הילד על ידי המבקש, תעביר העמותה לרשם שניים אלה:
{{ח:תתת|(1)}} פסק הדין הסופי או הצו לאימוץ הילד, בצירוף אישורה של מדינת החוץ כאמור {{ח:חיצוני|חוק אימוץ ילדים#סעיף 28לו|בסעיף 28לו(ב) לחוק}}, כשהם מאומתים בידי נציג דיפלומטי או קונסולרי של ישראל במדינת החוץ, מתורגמים לעברית, בצירוף אישור תרגום של נוטריון;
{{ח:תתת|(2)}} תעודה מאת הרשות המרכזית שבה יפורטו הפרטים שרישומם נדרש בפנקס האימוצים וכן אישור מאת הרשות המרכזית לפי {{ח:חיצוני|חוק אימוץ ילדים#סעיף 28ב|סעיף 28ב לחוק}} או מי מטעמה, כי הרישום אינו נוגד את טובת הילד או את תקנת הציבור.
{{ח:תת|(ב)}} המסמכים האמורים בתקנת משנה (א) יימסרו לרשם, ובהעדרו למזכיר הראשי של בית המשפט, במסירה אישית, במעטפה סגורה וחתומה כאמור {{ח:פנימי|סעיף 5|בתקנה 5}}, שיצוין על גביה ”סודי“.

{{ח:סעיף|7|רישום הפרטים בפנקסים|תיקון: תשל״ב, תש״ס}}
{{ח:ת}} קיבל הרשם את התעודה הנקובה {{ח:פנימי|סעיף 5|בתקנה 5}} או המסמכים האמורים {{ח:פנימי|סעיף 6א|בתקנה 6א}}, ירשום בפנקס האימוצים, תוך 15 ימים, את הפרטים שרישומם נדרש ושנכללו בתעודה האמורה ויאשר את הרישום בחתימת ידו, וכן יכניס את הרישומים בפנקסי העזר.

{{ח:סעיף|8|רישום החלטות}}
{{ח:ת}} {{ח:פנימי|סעיף 5|התקנות 5–7}} חלות על כל החלטה המשנה צו אימוץ או המבטלת אותו והרשם ירשום את הפרטים המתאימים בטורים 2, 3 ו־4 שבגליון של פנקס האימוצים ואת השינוי או הביטול בטור 16.

{{ח:סעיף|9|הוראות מעבר|תיקון: תשכ״ד־2, תשל״ב}}
{{ח:ת}} ניתנו לפני תחילתן של תקנות אלה צו אימוץ או החלטה המשנה או המבטלת צו אימוץ, לרבות צו או החלטה שניתנו לפני תחילתו של {{ח:חיצוני|חוק אימוץ ילדים|החוק}}, יעביר כל בית משפט וכל בית דין לרשם, עד כ״ה בכסלו תשכ״ה (30 בנובמבר 1964), את התעודה הנקובה {{ח:פנימי|סעיף 5|בתקנה 5}}, {{ח:פנימי|סעיף 6|והתקנות 6–8}} יחולו על צווים והחלטות כאמור.

{{ח:סעיף|10|עיון בפנקס}}
{{ח:תת|(א)}} הרוצה לעיין בפנקס האימוצים יגיש בקשה בכתב לרשם.
{{ח:תת|(ב)}} בבקשה יצויינו שמו ומענו של המבקש, האסמכתה לזכותו לעיין בפנקס ומי הוא האדם שהוא מבקש להשיג ידיעות אודותיו.
{{ח:תת|(ג)}} נוכח הרשם שהמבקש הוא אדם הזכאי לעיין בפנקס לפי {{ח:חיצוני|חוק אימוץ ילדים#סעיף 30|סעיף 27 לחוק}} ונקבעה זהותו להנחת דעתו, ואם דרושה הסמכה – שהמבקש הוסמך כהלכה, יקבע מועד לעיון, ולא ירשה עיון אלא בנוכחותו ובגליון האימוצים הנוגע לאדם שמבקשים ידיעות אודותיו.
{{ח:תת|(ד)}} היה המבקש המאומץ, יעביר הרשם מיד העתק מהבקשה לפקיד הסעד הראשי והמועד שייקבע לעיון לא יהיה לפני תום 45 ימים מיום הגשת הבקשה; אולם רשאי הרשם להרשות את העיון לפני המועד שנקבע אם אישר פקיד סעד, בכתב, שאין מניעה לכך.

{{ח:סעיף|11|שמירת הפנקסים במקום סגור|תיקון: תשל״ב}}
{{ח:ת}} פנקס האימוצים, פנקסי העזר ובקשות שהוגשו לפי {{ח:פנימי|סעיף 10|תקנה 10}} והתעודות הנקובות {{ח:פנימי|סעיף 5|בתקנות 5}}, {{ח:פנימי|סעיף 8|8}} {{ח:פנימי|סעיף 9|ו־9}} יישמרו במקום סגור שייקבע על ידי מנהל בתי המשפט ומפתחות ממנו יימצאו בידי הרשם ובידי מנהל בתי המשפט ומי שהמנהל הרשהו לכך.

{{ח:סעיף|12|השם}}
{{ח:ת}} לתקנות אלה ייקרא ”תקנות פנקס האימוצים, תשכ״ד–1964“.

{{ח:חתימות|כ׳ בכסלו תשכ״ד (6 בדצמבר 1963)}}
* '''דב יוסף'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]